Qədir Rüstəmov

Qədir Çərkəz oğlu Rüstəmov () — xanəndə, muğam ifaçısı, Qarabağ xanəndəlik məktəbinin tanınmış nümayəndələrindən biri, Azərbaycan Respublikasının xalq artisti (1992), Azərbaycan Respublikası Prezidentinin fərdi təqaüdçüsü (1997).

 Həyatı 
Qədir Rüstəmov 1935-ci ildə Ağdam rayonunda anadan olmuş, burada xanəndə kimi yetişmişdir.

Ağdam rayonu Güllücə kənd orta məktəbində təhsil almışdır. Elə məktəb illərindən həkim Araz Budaqovla da dostluqları formalaşmışdı.

Əvvəlcə, Azərbaycan Dövlət Musiqi Məktəbində ustad-xanəndə Hacıbaba Hüseynovdan muğam dərsləri almış, sonradan Ağdamda təhsilini davam etdirmişdir. Məlahətli səsi və özünəməxsus ifa tərzi ilə xalqın rəğbətini qazanan Qədir Rüstəmov xanəndə kimi məşhurlaşmışdır.

Qədir Rüstəmovun ifasında bir sıra muğam dəstgahları – "Rast", "Çahargah" lentə alınaraq radionun fondunda saxlanılır. Onun ifasında "Sona bülbüllər" mahnısı xüsusilə sevilir.

Yüksək testituralı səsə malik Qədir Rüstəmov bütün registrlərdə səs keyfiyyətini nümayiş etdirməyi bacarır.

14 dekabr 2011-ci ildə Türkiyənin İstanbul şəhərində vəfat etmiş və Bakı şəhərində dəfn olunmuşdur.

 Xatirəsi 
2025-ci ildə Beynəlxalq Muğam Mərkəzində Xalq artisti Qədir Rüstəmovun 90 illiyi münasibətilə xatirə gecəsi keçirilmişdir.

 Mükafatları 
 "Azərbaycan SSR əməkdar artisti" fəxri adı — 21 mart 1989
 "Azərbaycan Respublikasının xalq artisti" fəxri adı — 30 dekabr 1992 "Q.C. Rüstəmov "Azərbaycan Respublikasının xalq artisti" fəxri adı verilməsi haqqında" Azərbaycan Respublikası Prezidentinin 30 dekabr 1992-ci il tarixli, 388 nömrəli Fərmanı  
 "Şöhrət" ordeni — 14 fevral 1997Qədir Rüstəmovun "Şöhrət" ordeni ilə təltif edilməsi haqqında Azərbaycan Respublikası Prezidentinin 14 fevral 1997-ci il tarixli Fərmanı  — anl.az saytı.
 Azərbaycan Respublikası Prezidentinin fərdi təqaüdü — 1997
 Azərbaycan Respublikası Prezidentinin fərdi təqaüdü — 11 iyun 2002

 Filmoqrafiya 
 Üzeyir ömrü (film, 1981)
 Qədirin sorağında (film, 1993)
 Qədir Rüstəmov (film, 2001)
 Memar (film, 2006)
 Bu səs Qədirin səsidir (film, 2007)
 Muğamat var olan yerdə... (film, 2009)

 Ədəbiyyat 
 Aydınoğlu, T. Milyonların sevgisini qazanmış əfsanəvi xanəndə: Qədir Rüstəmov – 80 //Xalq qəzeti.- 2015.- 20 dekabr.- S.7.
 Böyük xanəndə Qədir Rüstəmovun 80 illik yubileyi qeyd edilib: [Muğam Mərkəzində] //525-ci qəzet.- 2015.- 17 dekabr.- S.7.
 Göygöldə Qədir Rüstəmovun 80 illik yubileyi ilə bağlı tədbir: [Mədəniyyət Mərkəzində] //Mədəniyyət.- 2015.- 4 dekabr.- S.2.
 Qədir Rüstəmovun 80 illik yubileyi qeyd olunub: [Beynəlxalq Muğam Mərkəzində] //Mədəniyyət.- 2015.- 18 dekabr.- S.8.

 İstinadlar 

 Xarici keçidlər 

 Heydər Əliyev və Qədir Rüstəmov 
 Qədir Rüstəmovun bioqrafiyası
 Xalq artisti Qədir Rütəmovun doğum günüdür

Kateqoriya:Azərbaycan aktyorları
Kateqoriya:Azərbaycan müğənniləri
Kateqoriya:Ağdam rayonunda doğulanlar
Kateqoriya:İstanbulda vəfat edənlər
Kateqoriya:Azərbaycan Respublikasının xalq artistləri
Kateqoriya:"Şöhrət" ordeni ilə təltif edilənlər
Kateqoriya:Azərbaycan Respublikası Prezidentinin fərdi təqaüdçüləri
Kateqoriya:Birinci Fəxri xiyabanda dəfn olunanlar